У другой інтэрмедыі Максім Сокал распытваў журы, якімі якасцямі мусіць валодаць ідэальная беларуска? “Валявы характар”, – сказаў алімпійскі чэмпіён, а сёння дэпутат Аляксандр Багдановіч. “Мяркую, яна мусіць быць стыльнай”, -- дадаў кіраўнік Студыі моды Сяргей Нагорны. Іншыя суддзі дабавілі яшчэ некалькі рысачак, і атрымўся… партрэт Дар’і Домрачавай. Яго вядучы пад бурныя апладысменты прадэманстраваў гледачам і самой Дар’і, якая разам з “залатой” жаночай зборнай па біятлоне назірала за конкурсам на трыбуне для VIP-гасцей.